open-index/open-wikipedia-markdown huggingface dataset:
Clewbukten

**Clewbukten** (irsk: *Cuan Mó*, «Store havn») er en naturlig havbukt i grevskapet Mayo i Irland. Den ligger på den vestlige kysten av Atlanterhavet ved øya Irland. Den inneholder Irlands beste eksempel på sunkne bergrygger som dannet små øyer i bukten. Ifølge tradisjonen er det en øy for hver dag i året i bukten, dette er en overdrivelse selv om det er mange øyer og skjær der. Et engelsk begrep for dette er *[[drumlin]]*, fra det irske ordet *droimnín* («liten rygg/kamme»), en lang, smal, hvalformet høyde av grus, stein og leireavfall, dannet av bevegelsen til en isbre.

## Beskrivelse

Bukten har utsyn fra Croagh Patrick i sør og fjellkjeden Nephin Beg i nordlige Mayo. Øya Clare Island vokter inngangen til bukten. Fra den sørvestlige delen av bukten østover er Louisburgh, Lecanvey, Murrisk og Westport; nord for Westport ligger Newport, og vestover derfra ligger Mulranny, inngangsporten til Achill. Fra sørsiden av bukten, mellom Clare Island og øya Achill, kan Bills Rocks bli sett.

Av bebyggelse i området kan nevnes fra sørvest Louisburgh, Lecanvey, Murrisk og Westport, nord for Westport ligger Newport og vest for Newport på nordsiden av bukten Mulranny. I Clewbukten ligger den lille øya Dorinish som er kjent fordi den ble kjøpt av John Lennon i 1967. Etter Lennons død ble øya solgt av Yoko Ono.

## Historie
Bukten var i gammel tid kjent på irsk som *Cuan Mod[h]* eller *Cuan Mó*. *Placenames Database of Ireland* oversetter det til «Store havn». Irske legender har knyttet bukten til Fir Bolg, den fjerde opphavlige befolkning på øya Irland. 

Et annet gammelt navn er *Cuan Umaill* («havnen i Umhaill»), som ble gjengitt på engelsk som «Bay of the Owly», og deretter «Bay of the Owles». De engelske navnene Bay of Borace, Horrus, Baragh og Boruce er alle registrert, alle referanser til baroniet Burrishoole (*Buiríos Umhaill*). Navnet Clew Bay, av usikker opprinnelse, dukker først opp på et kart fra 1714; det kan være avledet fra *cliath*, et hinder eller et gjerde.

Clew Bay var fokus for O'Malley-familiens besittelser i middelalderen, og er særlig knyttet til Grace O'Malley (eller Granuale). Hun er kjent som «piratdronningen» som befalte en flåte av skip og vedlikeholdt flere borger, blant annet på Clare Island, Achill og Rockfleet.

## Inishgort-fyrtårnet
Inishgort-fyrtårnet står på øya Inishgort, 5 km fra Murrisk.

## Bilder

Fil:Old Head Wood Nature Reserve Co. Mayo.jpg|Old Head Wood Nature Reserve (sørlige enden av Clewbukten)
Fil:ClewBayOctober2007.jpg|Clewbukten sett fra toppen av Croagh Patrick.
Fil:The shore at Murrisk Friary - geograph.org.uk - 1404119.jpg|Stranden ved klosteret i Murrisk
Fil:Sunset over Bills Rocks - geograph.org.uk - 1397604.jpg|Solnedgang over Bills Rocks


## Referanser


## Eksterne lenker
*
Strategic Defense Initiative

**Strategic Defense Initiative** (SDI), på folkemunne kalt **Star Wars** etter de populære science fiction-filmene Star Wars, var et forslag fra USAs president Ronald Reagan. Framlegget som kom 23. mars 1983 gikk ut på å benytte forsvarsmidler på bakken og i verdensrommet for å verne USA mot ballistiske raketter med atomvåpen.
Smørås Idrettslag

**Smørås Idrettslag** (stiftet 11. august 1973) er et norsk idrettslag fra Fana i Bergen. Smørås er primært en fotballklubb, og har over 50 lag i forskjellige aldersklasser.

## Fotball

### Lag
Klubbens A-lag i fotball spiller for øyeblikket i 4. divisjon, mens andrelaget spiller i 5. divisjon. Klubben har også et tredjelag i 7. divisjon. Det høyeste nivået A-laget har vært på er nivå 4 (nåværende 3. divisjon). Første gang A-laget var på det nivået var i 1990. Også i 2009, 2010 og i 2014 har Smørås vært på samme nivå. Klubben har også et damelag i 4. divisjon.

Smørås har også tre juniorlag for herrer.

### Hjemmebane
Klubben hører hjemme på Slåtthaug Idrettsanlegg like sør for Nesttun. I 2006 ble anlegget oppgradert med topp moderne krøllgress tilsvarende det dekket Tromsø Idrettslag har på Alfheim stadion, og man bygget et nytt og moderne klubbhus, blant annet takket være midler fra Trond Mohn.

## Historikk
Idrettslaget ble stiftet den 11. august 1973. Per oktober 2017 hadde klubben rundt 700&nbsp;medlemmer.

Hvert år arrangerer klubben fotballskoler for de yngste i sommerferien, på 2010-tallet innledet klubben et samarbeid med TINE om dette tilbudet.

I 2013 fylte Smørås IL 40 år, og det ble i den anledning gitt ut en jubileumsbok skrevet av Fabian M. P. Throndsen og Erik M. Throndsen. Boken tar for seg spillerstatistikk, historie, viktige personer og de største hendelsene i klubbens historie.

## Statistikk

## Referanser


## Eksterne lenker
*
Brunntore

**Brunntore** er et pedagogisk fiksjonsvesen som ble brukt til å skremme barn fra å leke ved eller på brønnen. Slike vesen er ikke folketrovesener, selv om det var meningen at barna skulle tro at de fantes. Nøkken kunne brukes på samme måten.

## Se også

* Overnaturlige vesener

## Referanser
Rødknappvikler

**Rødknappvikler** (*Selenodes karelica*) er en rødlistet sommerfuglart. Så vidt man vet  finnes den bare et par steder i Norge, i skrenten ved Kjevik lufthavn i Kristiansand og i nærheten av Arendal. Det er også et gammelt funn fra Ringebu i Oppland. I Sverige finnes den spredt fra Skåne til Västergötland.

## Utseende
En liten til middelsstor (vingespenn 12-14 millimeter), noe mørk, spraglete vikler. Forvingen er avrundet og spraglet i brunt, svart, gult og hvitt, midt i vingen er det et diffust, bredt, mørkere tverrbånd. Bakvingen er gråbrun.

## Habitat
Denne vikleren lever på rødknapp (*Knautia arvensis*) og biotopen er blomsterrike tørrenger og bakker. Larven lever i juni i rotstokk og stilk av rødknapp. 

## Utbredelse
Arten er utbredt i Europa, bortsett fra de vestligste og nordligste delene.

## Sjelden i Norge
For å kunne gjennomføre utbyggingen av Kjevik lufthavn er det blitt vurdert å flytte hele lokaliteten til et annet sted. Men å flytte et helt habitat for en art er omtrent umulig og blir omtalt som «meningsløst og utopisk». Det involverer topografi, fuktighet, jordsmonn, eksposisjon i forhold til sola. I tillegg må plantevekst gjenskapes. Alt dette må skje uten at arten dør ut mens det pågår.

## Rødlistevurdering
Rødknappvikler lever på rødknapp (Svensson 2006). Biotopen er blomsterrike tørrenger og bakker. Det foreligger et gammelt funn fra Ringebu i Oppland. I nyere tid er den tatt flere steder i Oppland og også langs kysten av Sørlandet. Funn foreligger fra Lindesnes og Kristiansand i Agder, fra et par lokaliteter på Tromøya ved Arendal i Agder, og fra Nord-Fron, Gausdal, Ringsaker og Nordre Land i Oppland. Tørrenger og tørrbakker er biotoper under sterkt press fra flere hold, og forekomstene trues av gjengroing og oppdyrking, muligens også granplanting. Lokaliteten i Kristiansand er konkret truet av videre utbygging av Kristiansand Lufthavn. Påvirkningene av habitatet gjør at de små og spredte forekomstene reduseres og fragmenteres ytterligere. Arten rødlistes som sterkt truet EN.

## Referanser




## Eksterne lenker
* 
* Svenska fjärilar – ''Selenodes karelica''
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364192
* Informasjon om rødknappvikler på Norsk rødliste for arter  Besøkt 18. desember 2017
* Rødlistevurdering (2010) for rødknappvikler
Ellis Le Geyt Troughton

**Ellis Le Geyt Troughton** (født 29. april 1893 i Sydney, New South Wales, Australia, død 30. november 1974) var en australsk zoolog.

Troughton var kurator for pattedyr ved Australian Museum i Sydney i årene 1921&ndash;1958. Alt i alt av han ansatt der i over femti år. Under første verdenskrig jobbet han som portør, men i 1921 ble han ansatt som kurator og virket som det fram til han sluttet i 1958. Hans mest kjente verk er *Furred Animals of Australia*, som opprinnelig kom ut i 1941 og siden er trykt i en rekke reviderte utgaver.

Troughton jobbet med å kartlegge nye arter og slekter i Australia og på Ny-Guinea. Under andre verdenskrig drev han med forskning på tyfus på Ny-Guinea. Under et senere besøk der oppdaget han i 1957 ny-guinea syngehund i Vest-Papua (den vestlige halvparten av øya). Året etter bragte han med seg et par tilbake til Australia, som ble plassert i Taronga Zoo og gitt det vitenskapelige navnet *Canis hallstromi* (oppkalt etter daværende president i Taronga Zoo, Sir Edward Hallstrom).

## Referanser
Siltstein

**Siltstein** er en klastisk sedimentær bergart som er satt sammen av partikler med størrelse mellom de grovere partiklene i sandstein og de finere i leirskifer. Den består mer enn to tredeler av siltpartikler, det vil si kornstørrelse som er mellom 0,002 og 0,006&nbsp;mm. Vanlige mineraler i siltstein er kvarts, feltspat, glimmer og ulike leirmineraler, der de to førstnevnte er mer dominerende i grove partikkelstørrelser og i leirmineraler i finere størrelser.

Ordet *silt* er antagelig beslektet med *[[salt]]*. Språkrådet antar at opphavet antagelig kommer fra engelsk, men engelsk etymologi mener at opphavet mest sannsynlig er fra norsk og dansk, *sylt*.

## Referanser


## Se også
*Liste over bergarter

## Eksterne lenker
*
Olga

**Olga** er et slavisk kvinnenavn. Navnet stammer fra Vikingtiden, da det norrøne Helga, som betyr «hellig», etter hvert ble endret til Olga.

## Utbredelse

*Olga* er kjent brukt i Russland og Ukraina fra 800-tallet, gjennom Olga av Kyiv.

Navnet *Olga* var vanlig i Norge fra 1880- til 1940-årene og hadde en popularitetstopp med 2,2 % i 1897.

*Olga* er i dag blant de mest brukte navnene i Russland, Estland og Hellas (*Ólga*, *Όλγα*) og er også mye brukt blant annet i Slovenia, Chile, Tsjekkia, Spania, Ungarn og Italia.

|}

## Kjente personer med navnet
Personene i listen er ordnet kronologisk etter fødselsår.
* Olga Tsjekhova (1897–1980), russisk-tysk skuespillerinne
* Olga Dysthe (1940–), norsk professor i pedagogikk og forfatter
* Olga Konkova (1969–), russisk-norsk jazzmusiker

## Navnedag
*Olga* har navnedag i flere land, oftest 11. juli. Den norske navnedagen er .

## Referanser


## Eksterne lenker
*
Mandal Dykkerklubb

**Mandal Dykkerklubb** (stiftet 4. mai 1966) er en norsk dykkerklubb fra Mandal i Agder, som har rundt 80 medlemmer og er tilsluttet Norges Dykkeforbund.

Klubben driver, i tillegg til alminnelig dykkerturer, også med marinearkeologi og UV-rugby, og disponerer et klubbhus, beliggende under brokrysset, midt i Mandal sentrum. I tillegg eier klubben skøyten «Haganes» fra 1963 og 2 gummibåter, en 12-fot med 15hk og en 16-fot med 40hk som brukes til dykkerturene.

## Eksterne lenker
*
Slieve Bloom

**Slieve Bloom** (irsk *Sliabh Bladhma*) er en mindre fjellkjede i grevskapet Laois i Irland. Fra det sentrale slettelandet på øya Irland strekker fjelltoppene i Slieve Bloome seg til noe over 500 meter over havet. Fjellkjeden er utifra de lokale forholdene mer omfattende enn de forholdsvis beskjedne høydemeterne skulle tilsi. Den høyeste toppen er Arderin (irsk: *Ard Éireann*) på 527 meter sørvest i Slieve Bloom og Baunreaghcong på 511 meter ved enden av Ridge of Capard, som i seg selv er 483 meter høyt.

## Geografi

Slieve Bloom-fjellene strekker seg fra nær Roscrea i sørvest til Rosenallis i nordvest, og danner en forbindelse mellom grevskapene Laois og Offaly. Fjellene ligger sentralt i Irland, sør for det store våtmarksområdet Bog of Allen og byene Banagher og Tullamore i grevskapet Offaly, øst for elven Shannon og vest for Portlaoise, administrasjonsbyen i Laois. Den vestligste delen av Slieve Bloom-fjellene er i grevskapet Tipperary nær Roscrea.

Slieve Blooms, sammen med Massif Central i Frankrike, er en av de eldste fjellkjedene i Europa. De ble formet en gang for 400 millioner år siden og var en gang også de høyeste på 3 700 meter. Forvitring har redusert dem til 527 meter i Irland. På en klar dag kan man se høydepunktene i de fire gamle provinsene i Irland. Fjellene består av gammel rød sandstein som hviler på siluriske berglag, omgitt av den flate kalksteinsletten som dominerer midtlandet.

## Historie og mytologi

Fjellene dannet den nordlige grensen til kongeriket Osraige (anglifisert som Ossory), og senere baroniet Upper Ossory (irsk: *Osraighe Uachtarach*). 

Den mytologiske heltefiguren Fionn mac Cumhaill ble oppdratt i Slieve Bloom-fjellene av sine tanter, morens søstre som var dikterne Bovmall og Lia Luachra, slik at han skulle være trygg fra Goll mac Morna, som hadde drept faren hans.

## Turstier

Turstier for fjellvandrere er utviklet ved seks utgangspunkter i Slieve Blooms, Glenbarrow, Clonaslee, Cadamstown, Kinnitty, Glenafelly Forest Car Park og Glen Monicknew. Turstier er fargekodet etter vanskelighetsgrad. Stien Slieve Bloom Way på 75 km kan nås fra alle disse løypene. Silver River Eco Trail ligger i nærheten av Cadamstown.

Fossen Glenbarrow Falls ligger noen få km fra Rosenallis. Noen turstier går til fossen og opp til Ridge of Capard. Det er en betydelig bestand av rødrype i åsene. Det er også egne stier for stisykling i Slieve Blooms. Løypene kan nås fra to utgangspunkter, en ved landsbyen Kinnitty og den andre ved Baunreagh nær Mountrath.

## Fjelltoppene

Følgende tabell viser de 10 høyeste fjelltoppene i Slieve Bloom-fjellene, alle med en topografisk høyde på minst 406 meter. Høyde i fot i parantes.

## Referanser


## Eksterne lenker
* 
* Slieve Bloom Tourism
* Slieve Blooms Nature Reserve
Silvermines

**Silvermines** (irsk: *Béal Átha Gabhann*) er en landsby i grevskapet Tipperary i Irland. Den ligger umiddelbart nord for fjellkjeden Silverminefjellene (irsk: *Sliabh an Airgid*) og har fått sitt engelske navn fra de omfattende gruvene av bly, sink, kobber, barytt og ikke minst sølv i nærheten. Helt sør for Silverminefjellene er den høyeste toppen i fjellene, Slievekimalta eller Keeper Hill (irsk: *Sliabh Cimeálta*) som stiger til 695 meter over havet, og dominerer området. Silvermines ligger i nærheten av byen Nenagh på regionalveien R499. Det er et prestegjeld i det katolske bispedømmet Killaloe og er også i den historiske baroniet Ormond Upper (irsk: *Urumhain Uachtarach*).

## Gruvedrift

Den eldste dokumentasjonen av gruvedrift i distriktet er fra 1289, men var da av kortvarig eksisens. Gruvedrift ble gjenopptatt en gang på 1600-tallet og fortsatte uten avbrudd fram til 1874 da den ikke ble funnet drivverdig lengre. Den ble gjenopptatt i 1949 og kort tid etter ble det oppdaget førsteklasses forekomster av barytt funnet og drevet som dagbrudd fra 1963 av Magcobar (Ireland) Ltd. 

Barytt (BaSO4) er det viktigste råstoffet for framstilling av andre bariumsambindinger. Det finnes særlig på hydrotermale ganger og som konkresjoner i sediment. Det har store bruksområde ved produksjon av hvite farger og blir brukt blant annet som fyllstoff i papir og appretur i tekstilindustrien, det vil si kjemisk eller mekanisk etterbehandling av vevet stoff.

Deretter ble det oppdaget malm bestående av 11 prosent bly og sink oppdaget. Dette ble utvunnet i undergrunnen fra 1968 og fram til 1982 av firmaet Mogul of Ireland Ltd. Magcobar-gruven stengte i september 1992, og dens omfattende grus- og slagghauger er et framtredende lokalt landemerke, synlig i milevis. Mogul-gruven ble kjent for de mange fine mineralprøvene den produserte, spesielt av malmmineralene blyglans og sinkblende.

Gruvedrift har vært omtalt i irsk media i forbindelse med at vannforsyningen til landsbyen har blitt truet av forurensing fra slagg fra gruvedriften.

## Transport
Godstog betjener ikke lenger Silvermines.

Busselskapet Bus Éireann rute 323 fra Newport i Tipperary til Nenagh betjener landsbyen kun på fredager. Det er en reise kl 11.00 til Nenagh. Denne reiser tilbake fra Nenaghs jernbanestasjon kl. 13.45, betjener landsbyen kl. 14.05 og fortsetter til Newport.

## Referanser


## Litteratur
* Grennan, Eamonn F.; Andrew, Colin J. (november 2019): The Mining Heritage and History of the Silvermines area, County Tipperary, Ireland since the 13th century, *European Geologist Journal* **48**
* Stafort, Éamonn De (2017): «20th Century Mining In Silvermines», *Silvermines Historical Society*

## Eksterne lenker
Luis

**Luis** er en spansk variant av mannsnavnet *[[Louis]]*, som er en fransk variant av det tyske navnet *[[Ludwig]]* som betyr «berømt kriger». *Lluis* er en katalansk, *Luís* en portugisisk og *Luiz* en brasiliansk-portugisisk variant av navnet.

## Utbredelse
*Luis* har vært et populært navn i USA fra 1960-årene og hadde en popularitetstopp med 0.4% i 2000.

Luis er i dag et svært vanlig navn i mange spansktalende land.

|}

## Navnedag
*Luis* har navnedag i flere land, oftest 21. juni. Den norske navnedagen er .

## Kjente personer med navnet
Personene i listen er ordnet kronologisk etter fødselsår.
* Jorge Luis Borges (1899–1986), argentinsk forfatter
* Luis Buñuel (1900–1983), spansk filmregissør
* Luis García (1978–), spansk fotballspiller

## Referanser


## Eksterne lenker
*
Sveriges Kommunistiska Arbetareförbund

**Sveriges Kommunistiska Arbetareförbund** (SKA) var et svensk kommunistisk parti som eksisterte mellom 1956 og 1967. Partiet var fremfor alt assosiert med Set Persson.

Persson hadde mellom 1940 og 1946 vært medlem av Riksdagen for Sveriges Kommunistiske Parti (SKP). At han ikke tok gjenvalg til Riksdagen hadde å gjøre med kritikken hans mot tesen om en fredelig overgang til sosialismen og partiets forsonlige forhold til Socialdemokraterna. Selv om han fikk noe støtte for denne kritikken på landsmøtet i 1950 ble han på landsmøtet i 1953 kraftig kritisert, også av tidligere allierte i disse kampene, og han meldte seg ut av partiet.

Partibyggingen skjedde gjennom bevegelsen Marxistiska Cirkler, der Persson og allierte i og utenfor partiet forsøkte å påvirke dette. I 1954 ble også *Kommunistiska Ungdomsklubben Revolt* grunnlagt med dette formålet. Etter landsmøtet i 1955 ble flere medlemmer ekskludert fra SKP, og det ble etter hvert klart for kretsen rundt Persson at SKP ikke lengre var mulig å benytte som basis for en revolusjonær kommunistisk politikk. I juni 1956 ble dermed SKA grunnlagt. Partiet stilte kun til valg i Stockholm i 1958, uten å bli representert. Etter Perssons død i 1960 hørte man lite til partiet, selv om det eksisterte frem til 1967 da de fleste av de få gjenværende gikk inn i det nystiftede Kommunistiska Förbundet Marxister Leninister. Partiets betydning ligger fremfor alt i at det var det første anti-revisjonistiske partiet som brøt ut av et kommunistparti og etablerte seg i vesten, kanskje i hele verden.

Politisk sto SKA først og fremst for en videreføring av kommunistenes politikk fra Stalins tid. De gikk hardt ut mot Khrustsjovs reformer, som ble omtalt som opportunistiske og i strid med marxismen. De forkastet også muligheten for en parlamentarisk strategi for sosialismen, som både Khrustsjov og SKP tok til orde for. Partiet støttet likevel opp om invasjonen i Ungarn i 1956. Fristillingen fra Sovjetunionen gjorde imidlertid partiet i stand til å innta et kritisk blikk på blant annet Moskvaprosessene, og partiet begynte etter hvert å kritisere praktiseringen av dødsstraff og andre brudd på menneskerettighetene i de sosialistiske landene i øst. Dette endret imidlertid ikke på det generelle perspektivet som lå til grunn for partiet: betoningen av imperialismens krigerske karakter og behovet for kompromissløs klassekamp.

Etter hvert som motsetningene mellom Kina og Sovjetunionen tok til tok SKA klart stilling for Kina, og partiet kan derfor også betegnes som et av de første maoistiske partiene i verden.
Kaare Tronitz Refsland

**Kaare Tronitz Refsland** (1909-1981) var en norsk maler og barnebokforfatter fra Egersund. 

Han var utdannet ved Statens håndverks- og kunstindustriskole og ved Carl von Hannos malerskole. Han hadde stor produkjon av malerier, akvareller og tegninger. Han begynte sitt forfatterskap som 58-åring. 

Han holdt på med en bok da han omkom. Han døde som følge av en husbrann i sitt hjem 17. januar 1981.

Han fikk en erkjennelighetsgave av Egersund kommune i 1976 for sin innsats på kulturfronten. I 1991 avholdt Egersund kunstforening en minneutstilling med nærmere 50 bilder. Eigersund kommune arrangerte en minneutstilling i 2009.

## Forfatterskap
* *Sabotøren*, 1967
* *Ola Legdegutt og Tass*, 1969
* *Mortens sommereventyr*, 1971
* *Kongesønnen Olav Tryggvesson*, 1971
* *Hærføreren Olav Tryggvesson*, 1976  
* *Kongen Olav Tryggvesson*, 1979 
* *Barna på fjellgården*, 1972
* *Barna på fjellgården fortsetter*, 1973
* *Barna på fjellgården slutter*, 1974

## Referanser
Carter Glass

**Carter Glass** (født 4. januar 1858 i Lynchburg i Virginia, død 28. mai 1946 i Washington, D.C.) var en amerikansk demokratisk politiker.

Glass startet sin karriere som journalist. I 1899 ble han innvalgt i delstatssenatet i Virginia, og han var også delegat til Virginias konstitusjonskonvent 1901–1902. I 1902 ble Glass invalgt i Representantenes hus. I 1913 ble Glass formann i representanthusets bank- og valutakomité, og samarbeidet med president Woodrow Wilson med Federal Reserve Act, loven som førte til opprettelsen av sentralbanken Federal Reserve.

Glass var USAs finansminister fra 1918 til 1920. Etter at han fikk et sete i Senatet forlot Glass stillingen som finansminister. Glass forble senator inntil sin død, og takket nei til Franklin D. Roosevelts tilbud om å igjen bli finansminister, i 1933. I perioden 1941–1945 var Glass president pro tempore i Senatet. Den viktigste arven etter Glass i Senatet var bankloven Glass-Steagall Act fra 1933, som blant annet førte til opprettelsen av Federal Deposit Insurance Corporation.

## Referanser


## Eksterne lenker
* 
* 
*  Treas.gov – Carter Glass (1918–1920) – Biografien til Glass hos U.S. Department of the Treasury.
San Andreas Fault Observatory at Depth

**San Andreas Fault Observatory at Depth** (**SAFOD**) er en av tre deler av Earthscope prosjektet, finansiert av National Science Foundation sammen med USGS og NASA.  SAFOD er lokalisert like nord for byen Parkfield, California. SAFOD-hullet ble boret ned til et dyp på ~3.4&nbsp;km i 2004 og 2005 og krysset San Andreas-forkastningen i et område med hyppige Magnitude 2 jordskjelv.

Et formål med dette prosjektet er å montere instrumenter til å samle inn data nær kilden til disse jordskjelvene. I tillegg til at instrumentene ble montert, ble det tatt prøver av bergarter og væsker som vil bli brukt til å analysere endringer i geokjemi og fysikalske egenskaper i forkastningssonen. Prosjektet vil gi bedre forståelse for de prosesser som styrer San Andreas-forkastningen, og det er håp om at utvikling av instrumenter og målemetoder kan gjøre seismologer i stand til å gi jordskjelvvarsel.

Boring vil bli gjennomført i tre faser. Boringen startet sommeren 2004 (Phase 1) da det ble boret ned til et dyp på 1.5&nbsp;km (~4,500&nbsp;ft), hvor det ble boret et sidehull i en vinkel mot forkastningen. Boringen ble fortsatt sommeren 2005 da San Andreas-forkastningen ble krysset i et dyp på omtrent tre kilometer. Fase tre vil bli utført i 2007 da en 1&nbsp;km lang kjerne skal hentes opp fra aktive deler av forkastningen. Etter at fase tre er ferdig vil instrumenter plasseres i hullet for å registrere forkasningens oppførsel over tid.

## Eksterne lenker
* Earthscope Current Status
* IDCP San Andreas Fault Observatory at Depth
Arbetarpartiet Kommunisterna

**Arbetarpartiet Kommunisterna** (APK) var et svensk kommunistisk parti som ble grunnlagt i 1977 og som gikk konkurs i 1995. Partiet er i all hovedsak videreført i det Sveriges Kommunistiska Parti (SKP) som ble grunnlagt etter konkursen.

Bakgrunnen for partiet var misnøye Vänsterpartiet Kommunisterna (VPK) sin utvikling i retning vekk fra den politikken den Moskva-tro delen av den kommunistiske verdensbevegelsen sto for og i retning en venstresosialistisk plattform ikke ulik den Sosialistisk Venstreparti i Norge på den tiden sto på. Splittelsen kan derfor, ulikt splittelsen som førte til danelsen av Kommunistiska Förbundet Marxister Leninister, som oppsto i protest mot Moskva, karakteriseres som en pro-Moskva-splittelse. Om lag en fjerdedel av medlemmene, samt Riksdagsrepresentantene Rolf Hagel og Alf Löwenborg gikk ut. Utbryterne fikk også med seg Norrbotten-avisa Norrskensflamman som ble partiets hovedorgan frem til den ble uavhengig i 1990.

Politisk sto APK i stor grad på de samme politiske standpunktene som VPK tidligere hadde gjort, med det antimonopolittiske demokratiet i sentrum for politikken. Partiet la stor vekt på solidaritet med det de så på som den sosialistiske verden og ulike frigjøringsbevegelser i den tredje verden. Partiet inntok opprinnelig en noe ambivalent holdning til reformene Mikhail Gorbatsjov initierte i Sovjetunionen, men ble etter hvert mer og mer kritisk til dette. Dette medførte at ungdomsforbundet i 1990 rev seg løs fra partiet og fikk følge av et betydelig antall partimedlemmer, inkludert redaksjonen i Norrskensflamman.

Også oppslutningsmessig representerte hendelsene rundt 1989-90 en knekk for partiet, selv om de aldri oppnådde den oppslutningen de håpte på ved bruddet med VPK.

Partiet gikk som første svenske parti konkurs i 1995. Dagens SKP regnes ofte som en direkte fortsettelse av APK.

Partiformann var Rolf Hagel.
Asbjørn Killingberg

**Boye Asbjørn Killingberg** (født 18. november 1913, død 16. januar 1993) var en trekkspiller fra Leksvik i Nord-Trøndelag. 

I 1925 startet han bandet Killingbergs som 12-åring og han spilte i bandet til sin død i 1993. I 1975 startet han Leksvik trekkspillklubb, og i sine 20 siste leveår virket Asbjørn som musikklærer på Fosen. Hans elever i gruppen *Trekløvern* vant gull på NM på 1980-tallet. Han fikk Leksvik kommunes kulturpris i 1992.

Boye Asbjørn Killingberg døde på scenen 16. januar i 1993 etter å ha spilt sitt favorittnummer *Gjøkvalsen*.

## Referanser
Ralph Wiggum

**Ralph Wiggum** (stemme av Nancy Cartwright) er en figur i tegnefilmserien om The Simpsons. Ralph er sønn av Sarah og politimester Clancy Wiggum og går i 2. klasse på Springfield barneskole sammen med blant andre Lisa Simpson.

Ralph er fremstilt som en liten, tykk og noe enkel, til dels tilbakestående, figur. Han har en lei tendens til å putte ulike gjenstander, som lim, fargestifter og meitemark, i munnen og svelge dem, og viser også en nærmest fullstensig manglende evne til å ta til seg lærdom. Han er også kjent for sine på overflaten naive one-linere. Samtidig viser han i blant også trekk som kan tyde på at han egentlig er misforstått intelligent. Han blir ofte også mobbet.

I en episode forelsker Ralph seg også i Lisa, og i en senere episode har også Lisa et mareritt om at hun i fremtiden vil ende opp gift med ham. Han har ikke mange venner, selv om Bart til tider tar ham under sine vinger. I en fremtidsvisjon deler da også Bart og Ralph leilighet og spiller i band sammen.

Ralph opptrådte allerede i første sesong av serien, men siden Ralph-figuren fra første sesong var til dels svært annerledes enn den Ralph seerne senere er blitt kjent med regnes han ofte som en figur fra den andre sesongen.
North American A-27

**North American A-27** var et amerikansk angrepsfly basert på treningsflyet AT-6 Texan. A-27 ble utstyrt med en Wright R-1820-75 9-sylindret stjernemotor med en ytelse på 785 hk, en bestykning på i alt fem 7,62 mm mitraljøser ( to i nesen, én i hver vinge og én operert av naviagtøren ) og kunne ta en bombelast på opptil 180 kg.

Prototypen **NA-44** ble utstyrt med en Wright R-1820-F52 motor på 750 hk og bakre del av skroget, som på tidligere modeller var kledd med duk, ble nå bygget i aluminium. NA-44, den ene prototypen ble i august 1940 overført til det Canadiske flyvåpenet hvor den uformelt fikk navnet «Super Harvard» på grunn av den kraftige motoren, ble annonsert for eksportsalg, noe som første til bestillinger fra Brasil ( 30 ), Chile ( 12 ) og Thailand ( 10 ). Disse flyene ble levert under betegnelsene **NA-69** ( opprinnelig for Thailand ), **NA-72** ( Brasil ) og **NA-74** ( Chile ) med R-1820-75 motor og en bestykning bestående av fem 7,7 mm mitraljøser ( flyene til Chile med fire, bare én 7,7 mm mitraljøse i nesen ). Flyene som skulle til Thailand ble på grunn av Thailiands forhold til Japan rekvirert av amerikanske myndigheter og overført til USAAC og utstyrt med amerikanske 7,62 mm mitraljøser under betegnelsen **A-27**.

De 10 A-27 ble operative med 4th Composite Group på Filippinene våren 1941. Av disse var bare fem operative når Japan angrep 7. desember 1941 ( fire var vraket, og én var under reparasjon ). Lite tyder på at de gjenværende ble brukt i kamp, og flere av dem kan ha blitt erobret av japanske styrker.

## Spesifikasjoner

## Referanser


## Litteratur
* *North American NA-16/AT-6/SNJ*, WarbirdTech 11 ( ISBN 0-933424-84-1 )
* *U.S. Military Aircraft Designations and Serials*, Midland ( ISBN 0-904597-22-9 )

## Eksterne lenker
* A-27
Robert Barro

**Robert J. Barro** (født 28. september 1944) er en amerikansk økonom og professor ved Harvard University.

## Noen utvalgte artikler
* *Are Government Bonds Net Wealth?* (1974), Journal of Political Economy.
* *Rational expectations and the role of monetary policy* (1976). Journal of Monetary Economy 2:1-32.
* 

## Referanser


## Eksterne lenker
*
30. mai-bevegelsen

**30. mai-bevegelsen** () var en arbeider- og antiimperialistbevegelse som ble født da Shanghai Municipal Police den 30. mai 1925 åpnet ild mot kinesiske demonstrerende og streikende arbeidere  utenfor politistasjonen Louza Station på Nanking Road i Shanghais internasjonale bosetting (Shanghai International Settlement). Politimennene som skjøt var for det meste kinesere og sikher under britisk kommando. 

Foranledningen for skuddløsningen den 30. mai var et overgrep mot syv arbeidere den 15. mai. Stemningen ble deretter stadig mer opphetet, og den 28. mai bestemte kommunistiske agitatorer seg for å mobilisere arbeidere og studenter til demonstrasjon. 

To dager senere, den 30. mai, var det en yngre og antagelig redd politiløytnant som ga ordren om å åpne ild mot demonstrantene i byens internasjonale bosetting. Politiløytnanten ropte først ut at demonstrantene måtte spre seg ellers ville han beordre ild, men bare ti sekunder senere ga han ordren om å skyte. Demonstrantene hadde med andre ord ingen sjanse til å spre seg før skuddene ble løsnet. Løytnantens stasjonssjef, som var godt kjent med at demonstrasjoner kunne finne sted, var fraværende på en lang lunsj.

Episoden utløste demonstrasjoner mot utlendinger over hele landet. Kommunistene svarte med å organisere streiker, som startet den 1. juni og spredte seg også utenfor Shanghai. 

## Litteratur
* Richard W. Rigby: *The May 30 Movement*. Canberra 1980 ([Review](http://links.jstor.org/sici?sici=0030-851X(198322)56%3A2%3C318%3ATM3M%3E2.0.CO%3B2-3))
* Stella Dong: *Shanghai: The Rise and Fall of a Decadent City 1842-1949*, Harper Perennial, 2001, ISBN 978-0060934811
Kommunistiska Förbundet

**Kommunistiska Förbundet** (KF) er et svensk kommunistisk parti som tilhører den såkalte Pathfinder-tendensen. Det oppsto på 1980-tallet da en gruppe medlemmer av Socialistiska Partiet forlot partiet for å starte en mer arbeiderklasseorientert organisasjon. Partiet har i tråd med dette gått inn for selvproletarisering blant medlemmer og sympatisører. Utover dette legger partiet stor vekt på solidaritetsarbeid, særlig med Cuba.

KF stiller til valg både til Riksdagen og til Europaparlamentet, men har hittil ikke oppnådd et tresifret stemmetall ved noe valg. De driver også bokhandelen *Pathfinder* i Stockholm og distribuerer utgivelser fra amerikanske Socialist Workers' Party og andre partier innenfor Pathfinder-tendensen.
Danielsen Intensivgymnas

**Danielsen Intensivgymnas** er et privatgymnas i Bergen sentrum med eksamensrett som tilbyr komprimerte kurs for voksne elever. Gymnaset er en del av Egill Danielsens Stiftelse, som driver flere kristne friskoler i bergensområdet.

## Historie
Danielsen Intensivgymnas startet som en realskole for privatister i Bergen sentrum i 1932. I 1974 ble Egill Danielsen Stiftelse opprettet for å eie og drive kristne friskoler, og skolevirksomheten ble lagt inn i denne. Flere skoler ble etter hvert startet, og fom 01. januar 2006 ble disse organisert som selvstendige foreninger, men likevel knyttet opp mot stiftelsen. Det er stiftelsen som eier og leier ut lokaler for skoledriften.

Intensivgymnaset, eller «Dannaen» som skolen heter på folkemunne, er en anerkjent og respektert pedagogisk institusjon. Navnet "Intensivgymnaset" er meget beskrivende hva gjelder skolens særpreg – en tilbyder av komprimerte kurs for voksne (elevene fullfører kursene på færre timer enn i ordinære videregående skoler). Skolens voksne elever kan deles i tre relativt jevnstore kategorier: Elever som forbedrer karakterer fra tidligere videregående utdanning, elever som har gjennomført videregående utdanning tidligere, men som trenger å ta nye fag (f.eks. programfag innen realfagområdet) for å komme inn på ønsket høyskole- og universitetsudanning, og elever som ikke har fullført videregående utdanning i utgangspunktet, og som trenger å skaffe seg generell studiekompetanse for første gang. Skolen levde i mange år et omflakkende og turbulent liv i leide klasserom rundt i byen, inntil den for noen år siden flyttet inn i egne lokaler.

Intensivgymnaset har blitt en topp moderne undervisningsinstitusjon som har en stor søkning av elever fra hele landet. I år 2000 fikk skolen offentlig godkjenning som et religiøst alternativ til offentlig voksenopplæring. Denne godkjenningen medførte statsstøtte og eksamensrett, og skolen gikk med det over fra å være et privatistgymnas til å gi ordinære standpunktkarakterer. Intensivgymnaset er medlem av Kristne friskolers forbund. Skolen har vært kjent for å vektlegge det diakonale aspektet av sin kristne profil, noe som har gitt den et noe annerledes uttrykk enn mange andre kristne privatskoler. Skolen har f.eks. kun frivillige andakter for sine elever.

Skolen feiret i 2007 75-årsjubileum, noe som ble markert med ulike arrangementer og utgivelse av jubileumsboken *Våg å stå*. I forbindelse med 80-årsjubileet i skolåret 2012-2013, ble den tverrfaglige læreboken *Våg å tenke* utgitt i samarbeid med Danielsen videregående skole.

I tillegg til Intensivgymnaset driver Egill Danielsen Stiftelse Danielsen videregående skole, Danielsen ungdomsskole Bergen, Danielsen Barne- og Ungdomsskule Sotra, Danielsen ungdomsskole Osterøy, Danielsen ungdomsskole Frekhaug, Danielsen ungdomsskole Haugesund og Danielsen ungdomsskole Karmøy.

## Referanser


## Eksterne lenker
* 
*
Rødknapp

**Rødknapp** (*Knautia arvensis*) er en flerårig urt. Den tilhørte kardeborrefamilien, som nå regnes som en underfamilie av kaprifolfamilien. Den blir 30 til 80 cm høy. Stengelen er stivhåret. Blomsten er ei flat korg med store korgdekkblad, som er ca. 3-4 cm brede. 

De matt grågrønne, motsatt stilte og lodne bladene langs stilken er flikete, men de nederste grunnbladene er ofte hele eller bare delvis flikete – og smalt lansettformede. 

Blomsterkrona er blålilla, rødlilla eller rosa. Blomsterkorga består av en rekke sammenstilte blomster som hver har fire kronfliker, sammenstilt slik at det ser ut som en enkelt blomst. Blomsterkorgene står enkeltvis i enden av stilken. 

Før blomsten er helt utvokst består blomsterkorga av grønne blomsterknopper slik at hele korga kan se ut som et bær eller en frukt. Den modne blomsten har både mindre rosa og større lilla pollenbærere. De ulike enkeltblomstene i blomsterkorga er på en og samme tid både helt utbrettet og delvis lukkede.

Planten vokser i tørre enger, og som ugras i veikanter. Den er vanlig i nesten hele Europa, men sjelden eller manglende i nordlige deler av Europa. Plantearten vokser også stedvis i Asia og nordvest Nord-Afrika. Den har blitt innført til Nord-Amerika. 

I Norge er planten vanlig i lavlandet nord til Helgeland, og kun spredte forekomster i fjordstrøk videre nordover. Den trives også godt ved kysten, i tørre skrenter og på enger med begrenset fuktighet.

Rødknapp blomstrer i juni-august. Den er svært populær blant humler, og har nesten konstant besøk av pollenspredende insekter, også biller.

## Eksterne lenker
*
Mingrelsk

**Mingrelsk** (eller **megrelsk**) er et kartvelsk språk som snakkes i nordvestlige Georgia. Det er i nær slekt med lasisk, som det har skilt seg fra i løpet av de siste 500&nbsp;årene, etter at det nordlige (mingrelske) og sørlige (lasiske) området ble skilt av tyrkiske invasjoner. Det er noe fjernere beslekta med georgisk, og enda fjernere med svanisk.

De eldste overlevende tekstene på mingrelsk daterer seg fra det 19. århundre, og er for det mest etnografisk litteratur. Fra 1930 til 1938 ble flere aviser utgitt på mingrelsk, blant annet Kazaxishi Gazeti, Komuna, Samargalosh Chai Narazenish Chai og Samargalosh Tutumi. Det har i det siste vært igangsatt prosesser for å gjenoppfriske bruken av språket, med utgivelse av ordbøker og poesi på mingrelsk.

## Referanser
Wesselburen

**Wesselburen** () er en bykommune i Ditmarsken i delstaten Schleswig-Holstein i Tyskland. Byen ligger nært Eiders utløp i Nordsjøen, 11&nbsp;km nordvest for Ditmarskens største by, Heide. Wesselburen tilhører Büsum-Wesselburens amt.

Bebyggelsen ble opprinnelig anlagt på to høyder i marsklandskapet. Bystrukturen med hovedveiene som strekker seg ut fra Sankt Bartholomeus-kirken, som ligger på byens høyeste punkt, er dokumentert på 1100-tallet. Siden 1625 har det blitt holdt markeder på stedet. I 1736 brant nesten hele bebyggelsen til grunnen, og måtte derfor gjenoppbygges. I 1865 ble det grunnlagt en lokalavis, og fra 1868 til 1970 var Wesselburen sete for en førsteinstansdomstol. I siste halvdel av 1800-tallet ble det også fremstilt sukker av roer her. Fabrikken ble senere omlagt til produksjon av surkål, nedlagt i 1995. Jernbaneforbindelsen mellom Wesselburen og Heide åpnet i 1878, og i 1883 ble linjen forlenget til havnebyen Büsum.

Wesselburen ble en egen amtsfri bykommune i 1899. Administrasjonen for det omkringliggende Wesselburens amt lå også i byen. I 2008 ble Wesselburen en amtstilhørig bykommune og lagt til det nye Büsum-Wesselburens amt med administrasjon i Büsum. Wesselburen har beholdt sin bystatus, som ikke har noen kommunalrettslig betydning.

Forfatteren Adolf Bartels (1862–1945) kom fra Wesselburen og ble utnevnt til æresborger og fikk en gate oppkalt etter seg i 1964. Avgjørelsen vakte harme utenfor byen, ettersom Bartels sympatiserte sterkt med nazismen. Gaten skiftet igjen navn i 1966, og æresborgerskapet ble først inndratt i 1986.


Fil:Luftaufnahmen Nordseekueste 2012-05-by-RaBoe-353.jpg|Wesselburen.
Fil:Sankt-Bartholomäuskirche von 1738 in Wesselburen IMG 2482.jpg|Sankt Bartholomeus-kirken i Wesselburen.
Fil:Wesselburen jm20905.jpg|Historisk bygning i Wesselburen.
Fil:Wesselburen lollfuss 2 29.12.2014 14-31-48.jpg|Historisk bygning i Wesselburen.


## Referanser


## Eksterne lenker
*
Parkfield (California)

**Parkfield** er en landsby i Monterey County, California på 35.45'11.45"N, 120.41'48.08"V i midtre del av Californiakysten. Landsbyen levde tidligere av gruvedrift, men i dag lever de 900 innbyggerne av jordbruk, handel og litt turisme.

Parkfield ligger langs San Andreas-forkastningen som her har jordskjelv med styrke 6 eller større hvert 22. år. Turismen dreier seg om å observere jordskjelvaktiviteten, og stedets motto er "Eat here when it happens, sleep here when it happens."

I 2004 ble San Andreas Fault Observatory at Depth (SAFOD) etablert like nord for Parkfield. Dette jordskjelvobservatoriet er ledende i verden på forskning innen jordskjelv.

**Parkfield-jordskjelvet** er navnet på flere kraftige jordskjelv i nærheten av landsbyen. Seks styrke 6-skjelv med mellom 21 og 24 års mellomrom fra 1857 til 1966.

Siste kraftige skjelv var den 28. september 2004.

## Eksterne lenker
* The Parkfield, California, Earthquake Experiment 
* Parkfield area current and recent activity map
* San Andreas Fault Observatory at Depth
* Interaction of the San Andreas fault creeping segment with adjacent great rupture zones and earthquake recurrence at Parkfield
* Essay and map concerning the Fort Tejon earthquake, showing epicenter near Cholame
Albersdorf

**Albersdorf** er en kommune i Ditmarsken i den tyske delstaten Schleswig-Holstein. Albersdorf har vært et kurbadsted siden 1800-tallet. Den årlige pinsefesten i Albersdorf, *Pfingstvolkfest*, har blitt arrangert siden 1903.

Mellom de skogkledte kollene i midtre Ditmarsken finnes mange gravhauger fra yngre steinalder og bronsealderen. Albersdorf har arkeologisk museum og opplevelsessenter med steinalderboplasser.

Albersdorf nevnes første gang i skriftlige kilder som et kirkested i 1281. Sankt Remigius-kirken i Albersdorf kan trolig føres tilbake til om lag år 1200. Kirkebygningen er i romansk stil.

Albersdorf har en av Tysklands eldste folkehøyskoler. Skolen ble grunnlagt i 1906, inspirert av de danske folkehøyskolene.

Fra 1963 til 2007 hadde Bundeswehr en stor garnison i Albersdorf. I 1981 tjenestegjorde 1&nbsp;055 soldater, hvorav 690 vernepliktige, ved garnisonen. Etter år 2000 var det rundt 850 soldater og mer enn 30 sivilt ansatte her.

Albersdorf har motorveiforbindelse (Bundesautobahn 23) med Heide, Itzehoe, Pinneberg og Hamburg og jernbaneforbindelse med Heide, Büsum og Neumünster.

## Referanser


## Eksterne lenker
*
Solidaritetspartiet

**Solidaritetspartiet** er et tidligere svensk politisk parti som opprinnelig var kommunistisk, men som endte opp som et sosialdemokratisk parti.

Partiet oppsto opprinnelig som en utbrytergruppe fra Sveriges Kommunistiska Parti (SKP) i 1967, et brudd som var utløst av at partiet endret navn til *Vänsterpartiet Kommunisterna*, men som var resultatet av en langvarig strid mellom partiledelsen og en pro-kinesisk venstreopposisjon under ledelse av Nils Holmberg. Disse grunnla sammen med deler av Clarté-bevegelsen og restene av Sveriges Kommunistiska Arbetareförbund i 1967 *Kommunistiska Förbundet Marxist-Leninisterna* (KFML) som en partibyggende organisasjon. 

En betydelig splittelse fant sted i 1970 da KFML(r) ble grunnlagt av elementer som la større vekt på arbeiderklassens egenorganisering, men i 1973 ble organisasjonen omgjort til *Sveriges Kommunistiska Parti*, et navn som var blitt ledig i og med det gamle SKPs navneskifte.

På partikongressen i 1976 ble et mindretall i partiet, med partiformann Bo Gustafsson i spissen, ekskludert. Bakgrunnen var et påstått høyreavvik i forbindelse med at disse gikk inn for et valgsamarbeid med VPK. Flertallet mente imidlertid at VPK og deres støtte til Sovjetunionen gjorde dem farlige i en situasjon som ble omfattet å være preget av en overhengende krigsfare. Å sikre forsvaret av Sverige fikk nå høy prioritet, noe som i sin tur førte til nye linjeskifter. Den nasjonale alliansen måtte sikres, og i forbindelse med lønnsoppgjøret i 1980 gikk SKP bort fra sin tradisjonelle linje med kritikk av LO-ledelsen. På denne tiden gikk en venstrefløy på omkring 15 prosent av partiet ut og dannet Sveriges Kommunistiska Parti (marxister-leninister), som senere skiftet navn til *Sveriges Kommunistiska Arbetarparti*.

I 1982 støttet SKP Socialdemokraterna ved valget, og kommunisme og maoisme forsvant gradvis fra det politiske grunnlaget. I 1986 ble det fjernet fra programmet, og partiet skiftet navn til Solidaritetspartiet. Tidsskriftet *Marxistiskt Forum*' hadde blitt lagt ned i 1985. Avisa *[[Gnistan]]* endret i 1986 navn til *Solidaritets-Gnistan*, og ble til slutt lagt ned i 1989. I 1990 opphørte partiet å eksistere som landsdekkende organisasjon, selv om de frem til 1998 var representert i kommunestyret i Vallentuna.

## Partiledere

* Bo Gustafsson (1967/1973-1976)
* Roland Pettersson (1976–1985)
* Jan-Olof Norell (1985–1990)

## Referanser
Curtiss PW-8

**Curtiss PW-8** var et amerikansk jagerfly basert på konkurranseflyene til Curtiss (R2C/R3C). Det regnes som opphavet til serien med Curtiss jagerfly som gikk under navnet «Hawk». Prefikset «PW» står for «Pursuit Watercooled», og ble brukt på jagerfly med vannavkjølte motorer, mens «PA» («Pursuit Aircooled») ble brukt på jagerfly med luftavkjølte motorer. Fra 1925 fikk alle nye jagerfly prefikset «P» for «Pursuit».

I alt tre prototyper ble bygget under betegnelsen **PW-8**, men i mai 1924 ble betegnelsen tilbakedatert til **XPW-8**. Den første prototypen ble fløyet første gang i januar 1923. Den var utstyrt med en Curtiss D12 V-motor med en ytelse på 440 hk. Bestykningen var to 7,62 mm mitraljøser. Denne prototypen ble forløperen til observasjonsflyet O-1 Falcon.

Den andre prototypen, som fløy første gang i mars 1924, var mer aerodynamisk og skulle danne grunnlaget for produksjonsserien. United States Army Air Corps var imponert over konkurranseflyene til Curtiss og bestilte 25 PW-8 i september 1923, som ble levert i perioden juni til august 1924. Disse skilte seg stort sett fra den andre prototypen kun ved endringer i drivstoffsystemet. En standard PW-8 satte 23. juni 1924 ny fartsrekord for flyging kyst til kyst i USA, med 21 timer og 58 minutter. Dette var første gang et fly hadde krysset denne distansen på under et døgn.

Den tredje prototypen (**XPW-8A**) gikk gjennom en rekke endringer, blant annet plasseringen av radiatoren – og ble senere under betegnelsen **XPW-8B** blant annet utstyrt med nye trapesoide vinger av samme type som Boeing hadde utviklet til sin PW-9. Boeing hadde i 1924 med XPW-9 utklasset både en serieprodusert PW-8 og en Fokker XPW-7 (en amerikansk versjon av Fokker D.XI), alle utstyrt med den samme Curtiss D12-motoren. Dette fikk Curtiss til å følge Boeings eksempel både med vingeform og plassering av radiatoren, og i desember 1924 var XPW-8B klar for evaluering. Denne skulle bli prototypen til '''P-1 Hawk'''. 

## Spesifikasjoner

## Litteratur
* *Curtiss Army Hawks*, Aircraft in Action 128, ISBN 0-89747-286-1
* *The Complete Book of Fighters*, Green/Swanborough, ISBN 0-86288-220-6
* *U.S. Military Aircraft Designations and Serials*, Midland, ISBN 0-904597-22-9
Direktoratet for nødkommunikasjon

**Direktoratet for nødkommunikasjon** (**DNK**) var et statlig forvaltningsorgan som hadde ansvar for drift og utbygging av Nødnett. Direktoratet ble opprettet 1. april 2007 og var underlagt Justis- og beredskapsdepartementet. Det ble lagt ned 1. mars 2017 og oppgavene overført til Direktoratet for samfunnssikkerhet og beredskap.

## Organisasjonsstruktur
DNK hadde cirka 110 ansatte og ble ledet av direktør Tor Helge Lyngstøl. Direktoratet var en linjeorganisasjon med fire avdelinger, direktørens stab, samt seksjon for kommunikasjon og en egen programdirektør for Nødnett-prosjektets trinn 2 (NT2):
* Avdeling for virksomhetsstyring og administrasjon; avdelingsdirektør Ann Kristin Høydal Hide
* Avdeling for teknisk forvaltning; avdelingsdirektør Cecilie Løken, fungerende avdelingsdirektør Eline Palm Paxal  
* Avdeling for kunder og beredskap; avdelingsdirektør Nina Myren
* Avdeling for teknologi- og tjenesteutvikling; fungerende avdelingsdirektør Knut Baltzersen.

## Nødnett
Stortinget vedtok 18. desember 2006 at første utbyggingstrinn for Nødnett skulle igangsettes i Norge. Her fremgikk det også at en utbygging i resten av landet ikke kunne igangsettes før evaluering av trinn 1 var gjennomført og Stortinget hadde vedtatt videre utbygging. Det første byggetrinnet (fase 0) inkluderte politidistriktene Follo, Romerike, Oslo, Asker og Bærum, Søndre Buskerud og Østfold. I Oslo-området var Nødnett ferdig utbygget i 2010 og før sommeren 2012 var Nødnett blitt tatt i bruk på samtlige kommunikasjonssentraler i nødetatene.

9. juni 2011 vedtok Stortinget videre utbygging. Andre byggetrinn innebar fullføringen av utbygging og drift av Nødnett i hele Fastlands-Norge med noen unntak når det gjelder vernede områder. Utbyggingen har fulgt nødetatenes operative distrikter, og i henhold til planen var Nødnett utbygd i hele landet i 2015.

## Referanser


## Eksterne lenker
* 
* Direktoratet for nødkommunikasjon
DNK

**DNK** kan sikte til:

* Danmark, ISO-landskode DNK
* Den norske kirke
* Det Norske Kammerorkester
* Direktoratet for nødkommunikasjon
* Den Norske Krigsforsikring for Skib